Karksi-Nuia 25. juuni 2024 nr

**Osaühingu Mulgi Vallahaldus ja aktsiaselts Iivakivi ühinemislepingu heakskiitmine**

Mulgi Vallavolikogu 30. aprilli 2024. a otsusega nr 185 „Osaühingu Mulgi Vallahaldus ja aktsiaselts Iivakivi ühendamine“ algatati Mulgi valle kuuluvate äriühingute ühendamine.

Ühinemisleping osaühingu Mulgi Vallahaldus ja aktsiaseltsi Iivakivi ühendamiseks on tõestatud Viljandi notar Kersti Kulla poolt 07. mail 2024. a. Lepingule on alla kirjutanud osaühingu Mulgi Vallahaldus juhatuse liige Peeter Mõttus ja aktsiaseltsi Iivakivi juhatuse liige Tarmo Tamm.

Äriseadustiku § 397 lõike 1 järgi tekivad ühinemislepingust tulenevad õigused ja kohustused kui volikogu on ühinemislepingu ka heaks kiitnud. Viljandi notar Kersti Kulla poolt 07. mail 2024. a tõestatud  OÜ Mulgi Vallahaldus ja AS Iivakivi ühinemisleping saadeti volikogu liiketele tutvumiseks 23. mail 2024. a.

Tulenevalt eeltoodust ja võttes aluseks kohaliku omavalitsuse korralduse seaduse § 22 lõike 1 punkti 24 ja § 35 lõiget 3 ning äriseadustiku § 392, § 393 lõike 2, § 394 lõike 2 ja § 397 ning Mulgi Vallavolikogu 30. aprilli 2024. a otsuse nr 185 „Osaühingu Mulgi Vallahaldus ja aktsiaselts Iivakivi ühendamine“

**Mulgi Vallavolikogu o t s u s t a b:**

1. Kiita heaks Viljandi notar Kersti Kulla poolt 7. mail 2024. a tõestatud osaühingu ja aktsiaseltsi ühinemisleping (lisa osaühingu ja aktsiaseltsi ühinemisleping) ja otsustada osaühingu Mulgi Vallahaldus, registrikood 10531980 (ühendav ühing) ning aktsiaseltsi Iivakivi, registrikood 10009568 (ühendatav ühing) ühendamine ühinemislepingus sätestatud tingimustel.
2. Otsus jõustub teatavakstegemisest.

1. Otsusega mittenõustumisel võib esitada vaide Mulgi Vallavolikogule aadressil mulgi@mulgivald.ee või Pärnu mnt 30, Abja-Paluoja, Mulgi vald, Viljandi maakond või kaebuse Tartu Halduskohtule aadressil trthktartu.menetlus@kohus.ee või Kalevi 1, 51010 Tartu linn 30 päeva jooksul otsusest teadasaamisest arvates.

Arvo Maling

Volikogu esimees